На градцы  
*Паўлюк Прануза*

— Я пайду з табою, —

Кажа маме Натка.

Вынесла з падворка

Граблі і лапатку.

— Вось і твая градка, —

Мама паказала.

Натка з захапленнем,

3 радасцю капала.

Выбірала чыста

Рэшткі пустазелля,

Каб мятлюг і пырнік

Зноў тут не аселі.

Як жывыя, граблі

Па градзе прайшліся.

Роўненькая градка,

Хоць па ёй каціся.

У зямлю сырую,

Нібы ў цёплы ложак,

Леглі морква, бручка

Хораша, прыгожа.

Пахваліла мама

Натку за работу.

Твар яе свяціўся

Зорачкамі поту.